Source: https://www.doodoo.hu/sk/shop_help.php
Timestamp: 2019-12-13 11:51:39+00:00
Document Index: 9854391

Matched Legal Cases: ['súd ', '§6', '§14', '§19', '§21', '§23', 'súd ']

Ako mám nakupovať? - Doodoo uspávajúca hračka vydávajúca zvuk maternice
Tieto Všeobecné obchodné podmienky (ďalej len: VOP) upravujú podmienky využitia služieb dostupných na webovej stránke [www.doodoo.sk] (ďalej len: webová stránka) zo strany užívateľa (ďalej len: Užívateľ). Technické informácie o používaní webovej stránky neuvedené v týchto VOP nájdete na webovej stránke. Užívateľ používaním webovej stránky berie na vedomie a prijíma ustanovenia týchto VOP.
2. Dodávateľ
Obchodné meno: K&Sz Happy Home s.r.o.
Sídlo: Eötvösova 2512/43, Komárno, 94501, Slovenská republika
Poštová adresa: Eötvösova 2512/43, Komárno, 94501, Slovenská republika
Zástupca: Kállai Antal
Obchodný súd: Obchodný súd peštianskeho kraja
Daňové identifikačné číslo: 2120341773
IBAN účtu v EUR: SK65 1111 0000 0013 8968 7000
E-mail: info@doodoo.sk
Telefónne číslo: 0903 786 379
3. Činnosť vykonávaná prostredníctvom webovej stránky
Dodávateľ vykonáva na webovej stránke obchodnú činnosť.
4. Podmienky používania
4.1. Zodpovednosť
Dodávateľ má právo, nie je však povinný kontrolovať prípadný obsah zdieľaný Užívateľmi počas používania webovej stránky (napr. pripomienky); Dodávateľ ďalej má právo, nie je však povinný hľadať v týchto obsahoch znaky protiprávneho konania, za ktoré Dodávateľ nenesie zodpovednosť.
4.2. Autorské práva
Celý obsah tejto webovej stránky (texty, obrázky, grafické prvky, atď.) podlieha ochrane autorským právom. Jeho využitie na obchodné účely, kopírovanie a šírenie je zakázané!
5. Postup nákupu na webovej stránke
5.1. Postup zadania objednávky
Webová stránka poskytuje Užívateľom možnosti prezerania výrobkov a zadania online objednávok. Užívateľ naviguje na webovej stránke pomocou prvkov ponúk. Výrobky sú sú na stránke rozdelené do kategórií. V kategórii Akcie a balíky nájdete všetky výrobky webshopu, ktoré sú v akcii. Pri každom výrobku je uvedený dátum začiatku a ukončenia akcie, resp. dátum začiatku akcie s poznámkou do vypredania zásob. Pod položkou Akcie a balíky sú uvedené aj tie výrobky, na ktoré v prípade objednania viac kusov poskytujeme množstevnú zľavu. V kategórii Novinky sú uvedené nové výrobky v ponuke webshopu. Na karte Akcia týždňa nájdete informácie o aktuálnych denných a týždenných akčných ponukách. Užívateľ sa môže informovať o výrobkoch pomocou ďalších položiek ponúk.
Kliknutím na kategóriu sa zobrazí zoznam daných výrobkov. Kliknutím na názov výrobku v zozname výrobkov sa otvorí stránka s podrobnými informáciami o danom výrobku. Tu sú uvedené detailné špecifikácie a cena daného výrobku.
Vybraný výrobok môžete vložiť do košíka kliknutím na tlačidlo s ikonou košíka. V okienku vedľa tlačidla môžete nastaviť požadované množstvo. Užívateľ si môže prezrieť obsah košíka pomocou položky Košík. Tu môže zmeniť množstvá vložené do košíka, prípadne odstrániť položku z košíka. Pomocou tlačidla Vyprázdniť košík môžete odstrániť všetky položky z košíka. Tu máte ďalej možnosť použiť kupón alebo zadať propagačný kód, ktoré je možné uplatniť ak hodnota nákupu presiahne určitú hodnotu. Podmienky vzťahujúce sa na akceptovanie kupónov sú uvedené v položke Akcia týždňa. Kliknutím na tlačidlo Objednať môže Užívateľ pokračovať v procese nakupovania. V druhom kroku sa môže Užívateľ prihlásiť, registrovať alebo nakupovať bez registrácie.
V prípade registrácie a nakupovania bez registrácie Užívateľ musí zadať nasledovné údaje: e-mail, telefónne číslo, fakturačné údaje, prípadne adresu dodania, ak je odlišná od fakturačnej adresy. V prípade registrácie treba okrem vyššie uvedených údajov zadať aj heslo. Pri registrácii je možné prihlásiť sa na odber informačných letákov, ktorý sa realizuje na základe dobrovoľného súhlasu Užívateľa. Vyplnením údajov Užívateľ berie na vedomie informácie uvedené vo Všeobecných obchodných podmienkach a Informáciách o spracovaní osobných údajov. O úspešnej registrácii Užívateľ je informovaný e-mailom a na webovej stránke. Užívateľ môže požiadať Dodávateľa e-mailovou formou o zrušenie jeho registrácie. V prípade zabudnutého hesla môže Užívateľ požiadať o zaslanie nového hesla na registrovanú e-mailovú adresu. Skoršie registrovaný Užívateľ môže začať proces zadania objednávky zadaním svojej e-mailovej adresy a hesla. Podrobnejšie informácie o spracúvaní údajov (ďalej len: Informácie o spracovaní osobných údajov) sú dostupné na adrese: www.xyz.hu.
V ďalšom kroku zadania objednávky Užívateľ vyberie vhodný spôsob platby a doručenia. Systém stanoví cenu nákupu na základe ceny v HUF prepočítanej na menu daného regiónu podľa platného kurzu Maďarskej národnej banky (MNB). Užívateľ si môže skontrolovať všetky svoje skoršie zadané údaje na stránke so súhrnnými údajmi, kde sú zobrazené aj objednané výrobky a ich množstvá. Chyby pri zadávaní údajov je možné opraviť pomocou ikony ceruzky. Keď už je všetko správne vyplnené, tlačidlom Odoslanie objednávky môžete dokončiť Vašu objednávku. O prijatej objednávke budete informovaný na stránke a prostredníctvom e-mailovej správy. Ak identifikujete chybne zadaný údaj po odoslaní objednávky (napr. prečítaním e-mailu o potvrdení prijatia objednávky), neodkladne, najneskôr však do 24 hodín, kontaktujte Dodávateľa.
Užívateľ sa môže prihlásiť na webovú stránku bez ohľadu na záujem o nákup v okne Prihlásenie užívateľa alebo pomocou položky Prihlásenie. Po prihlásení sa zobrazí položka Zmena údajov, kde môžete zmeniť údaje zadané pri registrácii a sledovať informácie o stave zadaných objednávok.
5.2. Záväzok užívateľa prebrať objednávku, potvrdenie prijatia objednávky
Dodávateľ zašle Užívateľovi potvrdenie o prijatí objednávky do 48 hodín. Ak Užívateľovi sa nedoručí potvrdenie do 48 hodím, Užívateľ sa zbaví povinnosti prebrať objednaný tovar.
E-mail s potvrdením prijatia objednávky obsahuje údaje zadané počas zadania objednávky, údaje o objednávke, názvy objednaných výrobkov, vybraný spôsob platby a doručenia, poradové číslo objednávky, ako aj poznámky Užívateľa zadané k objednávke.
5.3. Uzatvorenie zmluvy
Zmluva sa uzatvára výlučne v maďarskom jazyku. Zadanie objednávky sa považuje za zmluvu uzatvorenú elektronickým spôsobom v zmysle ustanovení zákona č. V. z roku 2013 o Občianskom zákonníku a zákona č. CVIII z roku 2001 o elektronických obchodných službách a o niektorých otázkach týkajúcich sa služieb súvisiacich s informačnou spoločnosťou. Zmluva sa riadi podľa Nariadenia vlády č. 45/2014 (II.26.) o podrobných pravidlách uzatvárania zmlúv medzi podnikateľmi a spotrebiteľmi a Smernice Európskeho parlamentu a Rady č. 2011/83/EÚ o právach spotrebiteľov.
Zmluva sa uzatvára doručením automatického potvrdenia o prijatí objednávky.
Okrem automatického potvrdenia o prijatí objednávky Dodávateľ zašle do 48 hodín ďalšiu e-mailovú správu (individuálna správa o prijatí objednávky), v ktorom prijme ponuku Užívateľa; v takomto prípade zmluva sa uzatvára doručením individuálnej správy o prijatí objednávky, teda nie doručením automatického potvrdenia o prijatí objednávky do 48 hodín.
5.4. Zaevidovanie zmluvy
Zmluva uzatvorená cez webovú stránku sa nepovažuje za písomnú zmluvu, zmluvu Dodávateľ nezaeviduje a nebude dodatočne dostupná.
5.5. Faktúra
Dodávateľ vystaví faktúru v papierovej podobe, ktorú spolu s objednaným tovarom zašle Užívateľovi.
Ak Užívateľ vyžaduje individuálne faktúry o jednotlivých položkách, musí zadať individuálne objednávky.
5.6. Platba
Ceny uvedené pre Užívateľov sú ceny s DPH. Konečná cena objednávky sa skladá z cien výrobkov a – v prípade dopravy – ceny dopravy.
Nižšie sú uvedené spôsoby platby, ktoré sú dostupné v prípade nákupu cez webovú stránku.
Dodávateľ neúčtuje žiadne poplatky za využitie daného spôsobu platby, prípadné dodatočné náklady súvisiace so spôsobom platby hradí Dodávateľ.
5.6.1. Platba prevodom vopred
Bez poplatkov za spracovanie platby.
Pri výbere platby bankovým prevodom cenu objednávky poukážte na nasledujúci bankový účet:
Účet v EUR (len v prípade prevodu zo Slovenska):
SK65 1111 0000 0013 8968 7000
Zahraniční zákazníci môžu platiť len v štátnej mene ich krajiny pôvodu. Za prípadné škody vyplývajúce z chybného prevodu nesie zodpovednosť príkazca prevodu (napr. neprijímame prevody v HUF na účet vedený v EUR). Do poľa Doplňujúci údaj uveďte Vaše meno, identifikačné číslo objednávky, aby sme danú objednávku mohli identifikovať . Ak tieto údaje nie sú uvedené a objednávka nie je identifikovateľné na základe mena, za prípadné oneskorené doručenie tovaru nezodpovedáme.
5.6.2. Platba na dobierku
Objednávateľ zaplatí v hotovosti pracovníkovi kuriérskej služby DPD Hungária Kft. pri prevzatí objednávky.
Poplatok za platbu na dobierku: 300 HUF s DPH
5.7. Spôsoby doručenia/prevzatia, preprava
V tejto kapitole sú uvedené podrobné informácie o možnostiach prepravy a prevzatia tovaru.
5.7.1. Kuriérska služba
Doručenie realizuje kuriérska služba DPD Hungária Kft.
Doručenie sa uskutočňuje v pracovných dňoch od pondelka do piatku od 08:00 do 17:00. Ak objednávateľ sa v stanovenom čase nezdržiava vo svojom bydlisku, môže byť zadaná aj iná doručovacia adresa (napr. adresa pracoviska).
O aktuálnom stave doručenia zásielky informuje kuriérska služba v e-mailovej správe.
Užívateľ môže kontaktovať kuriérsku službu s cieľom upresniť čas doručenia. Na telefónnom čísle, ktoré je uvedené v e-mailovej správe od kuriérskej služby DPD Hungária Kft., je možné zmeniť čas doručenia.
V prípade, že kuriér nezastihne objednávateľa na zadanej adrese, zanechá svoje kontaktné údaje a Objednávateľ si môže s kuriérom dohodnúť náhradný termín doručenia.
Pri prevzatí tovaru je Užívateľ povinný skontrolovať neporušenosť zásielky. Ak identifikuje porušenie obalu alebo výrobku, Užívateľ môže požiadať prepravcu o spísanie protokolu, keďže prevzatím tovaru od kuriéra a podpísaním preberacieho protokolu sa realizuje prevzatie tovaru a potvrdenie správneho množstva a kvality, teda po prevzatí Užívateľ môže uplatniť už len právo na odstúpenie od zmluvy; po odchode prepravcu Dodávateľ už neakceptuje reklamácie, ktoré sa vzťahujú na množstvo a kvalitu doručeného tovaru.
Ak obal alebo tovar je viditeľne poškodený a poškodenie vzniklo pred prevzatím zásielky, bezplatnú spätnú prepravu a výmenu tovaru zabezpečuje Dodávateľ. Za porušenia zistené po prevzatí tovaru Dodávateľ nezodpovedá!
Cena prepravy: 890 HUF s DPH
Termín dodania: 2 pracovné dni
Dodávateľ – ak individuálna dohoda neustanovuje inak – je bezodkladne po uzatvorení zmluvy, najneskôr však do 30 dní, povinný sprístupniť (dodať) výrobok Spotrebiteľovi. Ak Dodávateľ mešká s plnením, Spotrebiteľ má právo vyžiadať náhradný termín. Ak Dodávateľ nesplní predmet zmluvy ani v náhradnom termíne, Spotrebiteľ má právo na odstúpenie od zmluvy. Spotrebiteľ má právo na odstúpenie od zmluvy bez stanovenia náhradného termínu len vtedy, ak Dodávateľ odmietne plnenie zmluvy, resp. plnenie zmluvy malo byť uskutočnené na základe dohody zmluvných strán alebo podľa identifikovateľného účelu služby v určitom stanovenom – a nie inom – čase.
6. Právo na odstúpenie od zmluvy
6.1. Postup uplatnenia práva na odstúpenie od zmluvy
Ustanovenia tohto bodu sa vzťahujú výlučne na fyzické osoby, ktoré nekonajú v rámci predmetu svojich povolaní, obchodných činností alebo iných podnikateľských činností, ktoré tovar nakupujú, objednávajú, dostávajú, používajú alebo využívajú, ďalej na fyzické osoby, ktoré sú adresátmi obchodnej komunikácie a obchodných ponúk (ďalej len: Spotrebiteľ).
Spotrebiteľ je oprávnený aj bez uvedenia dôvodu odstúpiť od zmluvy do (14) dní od prevzatia tovaru, resp., v prípade viacerých položiek, od prevzatia naposledy dodaného tovaru (prevzatie realizuje spotrebiteľ alebo ním určená tretia osoba s výnimkou dopravcu).
Spotrebiteľ má právo na odstúpenie od zmluvy aj v období od uzavretia zmluvy do prevzatia dodaného tovaru.
Na odstúpenie od zmluvy Spotrebiteľ odošle Dodávateľovi jednoznačne formulované vyhlásenie vyjadrujúce jeho vôľu odstúpiť od zmluvy (napr. poštovo, faxom alebo e-mailom) na kontaktnú adresu uvedenú v bode č. 1 týchto VOP. Na tento účel Spotrebiteľ môže využiť vzor prehlásenia o odstúpení od zmluvy, ktorý je priložený k e-mailu s potvrdením o prijatí objednávky Spotrebiteľ môže uplatniť svoje právo na odstúpenie v rámci lehoty, ako svoje prehlásenia o odstúpení odošle Dodávateľovi pred uplynutím vyššie uvedeného termínu.
To, že Spotrebiteľ uplatnil svoje právo na odstúpenie v zmysle bodu č. 5, musí preukázať Spotrebiteľ.
Dodávateľ v oboch prípadoch bezodkladne potvrdí e-mailom prijatie prehlásenia Spotrebiteľa o odstúpení.
V prípade, že prehlásenie o odstúpení bolo zaslané v písomnej podobe, za odstúpenie uskutočnené v stanovenej lehote sa považuje, ako Spotrebiteľ odoslal prehlásenie o odstúpení do 14 kalendárnych dní (vrátane 14. dňa).
Z hľadiska plynutia lehoty na odstúpenie Dodávateľ prihliada na dátum poštovej pečiatky, resp. v prípade e-mailovej alebo faxovej správy, na čas odoslania e-mailovej alebo faxovej správy. Spotrebiteľ zasiela svoje prehlásenie doporučene, aby čas odoslania bol hodnoverne preukázateľný.
Spotrebiteľ je povinný bez zbytočného odkladu, najneskôr však do 14 dní odo dňa odoslania prehlásenia o odstúpení zaslať tovar späť na adresu Dodávateľa uvedenú v bode č. 1. Lehota sa považuje za dodržanú, ak Spotrebiteľ odošle (podá na pošte alebo odovzdá prepravcovi, ktorého objednal) tovar pred uplynutím 14 dňového obdobia.
V prípade vrátenia tovaru na adresu Dodávateľa náklady na dopravu hradí Spotrebiteľ. Dodávateľ nemá možnosť prevziať tovar vrátený dobierkou. V súvislosti s odstúpením od zmluvy, okrem nákladov na vrátenie tovaru, Spotrebiteľ neznáša žiadne iné náklady.
V prípade odstúpenia od zmluvy zo strany Spotrebiteľa Dodávateľ je povinný bez zbytočného odkladu, najneskôr však do 14 dní odo dňa doručenia oznámenia o odstúpení vrátiť Spotrebiteľovi všetky platby, ktoré od neho prijal, vrátane nákladov na dopravu (doručenie). Dodávateľ nie je povinný uhradiť spotrebiteľovi dodatočné náklady, ak si spotrebiteľ výslovne zvolil iný spôsob doručenia, ako je najlacnejší bežný spôsob doručenia ponúkaný Dodávateľom. Dodávateľ je oprávnený vrátenie prijatých platieb Spotrebiteľovi odoprieť až do doby, kým neprijal vrátený tovar, resp. kým Spotrebiteľ hodnoverne nepreukázal vrátenie tovaru; z týchto dvoch časov Dodávateľ prihliada na skorší.
Dodávateľ je povinný vrátiť spotrebiteľovi platby rovnakým spôsobom, aký použil Spotrebiteľ pri svojej platbe, okrem prípadu, ak Spotrebiteľ výslovne schváli iný spôsob platby; v súvislosti s tým Spotrebiteľovi nebudú účtované žiadne ďalšie poplatky.
6.2. Kedy Spotrebiteľ nemá právo na odstúpenie od zmluvy
V prípade zmluvy o poskytovaní služieb, po úplnom poskytnutí služby, ak Dodávateľ začal svoje plnenie na základe udelenia výslovného a predchádzajúceho súhlasu zo strany Spotrebiteľa a Spotrebiteľ bral na vedomie, že po úplnom poskytnutí služby stráca právo na odstúpenie od zmluvy.
V prípade predaja tovaru alebo poskytnutia služby, ktorých cena závisí od pohybu cien na finančnom trhu, ktorý Dodávateľ nemôže ovplyvniť a ku ktorému môže dôjsť počas plynutia 14 dňovej lehoty na odstúpenie od zmluvy.
V prípade predaja tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov.
7.1. Záruka za skryté chyby
V prípade chybného plnenia Dodávateľa Spotrebiteľ môže uplatniť nárok na záruku v zmysle ustanovení zákona č. V. z roku 2013 o Občianskom zákonníku.
V prípade spotrebiteľskej kúpnej zmluvy Užívateľ – Spotrebiteľ môže uplatniť nárok na záruku za skryté chyby v priebehu dvojročnej premlčacej lehoty od prevzatia tovaru za tie chyby tovaru, ktoré existovali už pri prevzatí tovaru. Po uplynutí dvojročnej lehoty Spotrebiteľ už nemôže uplatniť svoj nárok na záruku za skryté chyby.
V prípade zmluvy, ktorá nebola uzatvorená so Spotrebiteľom, Spotrebiteľ má právo na uplatnenie nároku na záruku v priebehu jednoročnej premlčacej lehoty.
Spotrebiteľ môže žiadať o výmenu výrobku, okrem prípadu, keď je splnenie požiadavky kupujúceho nemožné, alebo v porovnaní so splnením ostatných požiadaviek to pre Dodávateľa predstavuje neprimerané dodatočné náklady. Ak Spotrebiteľ nežiadal o výmenu tovaru, resp. o výmenu nemohol žiadať, môže požiadať o uplatnenie primeranej protislužby.
Uplatnenie jedného druhu práva na záruku za skryté chyby môže Užívateľ zmeniť na iný druh, avšak náklady spojené s takouto zmenou znáša sám, s výnimkou, ak to bolo odôvodnené, alebo k tomu došlo z dôvodu zapríčineného spoločnosťou.
Užívateľ je povinný informovať Dodávateľa o chybe bezodkladne, najneskôr však do dvoch (2) mesiacov po jej objavení.
Užívateľ môže uplatniť svoje nároky na záruku za skryté chyby priamo u spoločnosti.
V prípade chyby identifikovanej do šiestich mesiacov od plnenia zmluvy (t.j. dodania/prevzatia výrobku) sa predpokladá, že chyba existovala už v čase plnia, okrem prípadu, keď takýto predpoklad je v rozpore s charakterom chyby alebo povahou výrobku. Dodávateľ sa zbaví povinnosti vyplývajúce zo záruky za skryté chyby, ak preukáže neplatnosť tohto predpokladu, teda že chyba výrobku vznikla po jeho odovzdaní Spotrebiteľovi. V takomto prípade Dodávateľ nie je povinný akceptovať reklamáciu Spotrebiteľa, ak hodnoverne preukáže, že chyba vznikla v dôsledku nesprávneho používania výrobku. Po uplynutí šesťmesačného obdobia dochádza k presunu dôkazného bremena, teda v prípade sporu Užívateľ už musí preukázať, že chyba existovala v čase plnenia.
7.2. Záruka na výrobok
Záruka na výrobok sa vzťahuje výlučne na chyby hnuteľných vecí (výrobky). V takomto prípade Užívateľ – Spotrebiteľ si môže uplatniť buď práva uvedené v bode 7.1, alebo práva zo záruky na výrobok.
V rámci práv zo záruky na výrobok Spotrebiteľ môže žiadať len o opravu alebo výmenu chybného výrobku.
Výrobok sa považuje za chybný, ak nie je v zhode s kvalitatívnymi požiadavkami platnými v čase uvádzania na trh, resp. ak nedisponuje s vlastnosťami, ktoré sú uvedené výrobcom v popise výrobku.
Spotrebiteľ môže uplatniť právo zo záruky na výrobok v priebehu dvoch (2) rokov od uvedenia výrobku na trh zo strany výrobcu. Po uplynutí tejto doby jeho nárok na záruku zaniká.
Spotrebiteľ môže uplatniť právo zo záruky na výrobok iba voči výrobcovi alebo distribútorovi daného výrobku.
Chybu výrobku v prípade uplatnenia práva zo záruky na výrobok dokazuje Spotrebiteľ.
Výrobca (distribútor) sa zbavuje svojho záväzku za záruku na výrobok iba vtedy, ak môže preukázať, že:
• výrobok nevyrobil, respektíve nedistribuoval v rámci okruhu svojej činnosti, alebo
• chyba výrobku podľa stavu vedy a techniky v čase uvedenia výrobku do obehu sa ešte nadala rozpoznať, alebo
• k chybe výrobku došlo dôsledkom uplatnenia právneho predpisu alebo povinného úradného nariadenia.
K tomu, aby sa výrobca (distribútor) zbavil svojho záväzku, stačí dokázať jeden z uvedených dôvodov.
Kvôli tej istej chybe nie je možné uplatniť súčasne nárok na záruku na skryté chyby, aj záruku na výrobok. V prípade úspešného uplatnenia nároku na záruku na výrobok však na vymenený výrobok, respektíve na opravenú časť výrobku môže Spotrebiteľ voči výrobcovi uplatňovať nárok na záruku na skryté chyby.
7.3. Záruka
V súvislosti so zárukou na niektoré výrobky dlhodobej spotreby sa uplatňujú ustanovenia nariadenia vlády Maďarska č. 151/2003 (IX.22.) o povinnej záruke na niektoré výrobky dlhodobej spotreby a zákona č. V. z roku 2013 o Občianskom zákonníku. (Vecná) pôsobnosť tohto nariadenia sa vzťahuje výlučne na výrobky predané v zmysle spotrebiteľskej zmluvy uzatvorenej na území Maďarska, vymenované v prílohe nariadenia.
Povinná záručná doba na výrobky dlhodobej spotreby uvedené v prílohe nariadenia vlády je 1 rok, ktorá začína plynúť odo dňa odovzdania výrobku Spotrebiteľovi, resp., ak uvedenie výrobku do prevádzky realizuje Dodávateľ alebo osoba poverená dodávateľom, odo dňa uvedenia výrobku do prevádzky.
Spoločnosť sa zbavuje svojho záväzku za záruku iba vtedy, ak môže preukázať, že chyba vznikla po plnení zmluvy.
Kvôli tej istej chybe nie je možné uplatniť súčasne nárok na záruku na skryté chyby, aj záruku na výrobok; inak Spotrebiteľ má nárok na práva zo záruky bez ohľadu na oprávnenia uvedené v bodoch 7.1 a 7.2.
7.4. Uplatnenia nárokov na záruky
Náklady spojené s odoslaním chybného výrobku Dodávateľovi znáša Spotrebiteľ.
Spotrebiteľ môže svoje nároky na záruky uplatniť na nasledovných adresách:
8. Možnosti uplatnenia práv
8.1. Miesto, čas a spôsob vybavovania sťažností
Spotrebiteľ môže svoje sťažnosti súvisiace s výrobkom alebo činnosťou Dodávateľa predložiť na nasledovných adresách:
Ústne sťažnosti Dodávateľ rieši podľa možností okamžite. Ak ústnu sťažnosť z dôvodu charakteru sťažnosti nie je možné riešiť okamžite, alebo Spotrebiteľ nesúhlasí so spôsobom vybavovania svojej sťažnosti, Dodávateľ spíše zápisnicu o sťažnosti, ktorú uchová spolu so svojim stanoviskom po dobu piatich rokov.
V prípade ústnej sťažnosti uskutočnenej osobne (v predajni) Dodávateľ okamžite odovzdá jeden exemplár tejto zápisnice Spotrebiteľovi, resp. ak to nie je uskutočniteľné, postupuje v zmysle nižšie uvedených pravidiel vybavovania písomných sťažností.
V prípade ústnych sťažností uskutočnených telefonicky alebo prostredníctvom iných elektronických telekomunikačných prostriedkov Dodávateľ zašle Spotrebiteľovi kópiu zápisnice najneskôr spolu s písomným stanoviskom k sťažnosti.
Vo všetkých ostatných prípadoch Dodávateľ postupuje v zmysle pravidiel vybavovania písomných sťažností.
Sťažnostiam prijatým telefonicky alebo prostredníctvom iných elektronických telekomunikačných prostriedkov Dodávateľ prideľuje jednoznačný identifikátor, ktorý slúži na jednoduché vyhľadanie sťažnosti.
Na písomnú sťažnosť Dodávateľ poskytne odpoveď do 30 dní. Poskytnutie odpovede v zmysle tohto dokumentu znamená jej podanie na pošte.
V prípade odmietavého stanoviska Dodávateľ uvedie aj zdôvodnenie.
8.2. Iné možnosti uplatnenia práv
Ak jednania medzi Dodávateľom a Spotrebiteľom nevedú k riešeniu prípadného spotrebiteľského sporu, Spotrebiteľ môže využiť nasledovné možnosti uplatnenia svojich práv:
• Svojou sťažnosťou sa môžete obrátiť na Národný úrad pre ochranu spotrebiteľa:
Pest Megyei Kormányhivatal Fogyasztóvédelmi Felügyelőség (Inšpektorát ochrany spotrebiteľa župného vládneho úradu peštianskej župy)
Adresa: 1135 Budapest, Lehel utca 43-47.
Poštová adresa: 1365 Budapest, Pf.:270.
Telefónne číslo: +36 1 329-7017, +36 1 236-3900
• Podanie návrhu na začatie konania zmierovacieho výboru
Pest Megyei Kormányhivatal Fogyasztóvédelmi Felügyelőség (Obchodná a priemyselná komora peštianskej župy)
Adresa: 1119 Budapest, Etele út 59-61. II. em. 240.
Telefónne číslo: +36 1 269 0703
Úradné hodiny: utorok-štvrtok 9:00-14:00
• Podanie návrhu na začatie súdneho konania
9.1. Zmeny VOP a cien
Tieto VOP, ceny distribuovaných výrobkov a iné ceny uvedené na webovej stránke môže Dodávateľ kedykoľvek zmeniť, nie však so spätnou platnosťou. Zmena cien vstupuje do platnosti po ich uverejnení na webovej stránke a vzťahuje sa len na transakcie uskutočnené po uverejnení.
Ak sa na webovej stránke pri všetkej starostlivosti Dodávateľa objaví nesprávna cena – najmä cena, ktorá je jednoznačne chybná, napr. je významne odlišná ako všeobecne známa a akceptovaná alebo odhadovaná cena daného výrobku, prípadne chybná cena sa zobrazí v dôsledku chyby systému – Dodávateľ nie je povinný dodať výrobok za nesprávnu cenu, môže však ponúknuť dodanie za správnu cenu, na základe čoho, Spotrebiteľ má nárok na zrušenie transakcie.
9.2. Technické obmedzenia
V súvislosti s nakupovaním na webovej stránke sa predpokladá, že Užívateľ pozná a akceptuje možnosti a obmedzenia používania internetu, najmä čo sa týka technických kompetencií a prípadných porúch. Dodávateľ nenesie zodpovednosť za akékoľvek poruchy v internetovej sieti, ktoré blokujú prístup k webovej stránke a znemožňujú nakupovanie.
9.3. Informácie o ochrane osobných údajov
Informácie o ochrane a spracovaní osobných údajov sú nepretržite dostupné na adresách: https://www.doodoo.hu/shop_help.php?tab=privacy_policy
Tieto Všeobecné obchodné podmienky vstupujú do platnosti 13. 2. 2016.
Spoločnosť K&Sz Happy Home s.r.o. vydáva nasledovné
Obchodný názov: K&Sz Happy Home s.r.o.
Identifikačné číslo Národného úradu na ochranu osobných údajov a slobody informácií (NAIH):
Osoba zodpovedná za ochranu osobných údajov: Kállai Antal
Dátum zverejnenia: 20. 9. 2016
Spoločnosť K&Sz Happy Home s.r.o. (ďalej len: Prevádzkovateľ alebo Dodávateľ) sa zaväzuje riadiť týmto dokumentom a prehlasuje, že všetky obsahové prvky tohto dokumentu sú vytvorené v súlade so znením a účelom platných právnych predpisov. Spracovanie osobných údajov v rozsahu požadovanom pre poskytovanie služieb sa realizuje na základe dobrovoľného súhlasu dotknutej osoby. Tento dokument je nepretržite dostupný na adrese www.doodoo.sk.
Tieto informácie o spracovaní osobných údajov sú v súlade s platnými právnymi predpismi o ochrane osobných údajov, predovšetkým však s nasledovnými zákonmi:
Zákon č. CXII. z roku 2011 o informačnom samourčovacom práve a o slobodnom prístupe k informáciám;
Zákon č. XLVIII z roku 2008 o základných podmienkach a niektorých obmedzeniach reklamnej činnosti;
Zákon č. C. z roku 2003 o elektronických komunikáciách.
Pre účely tohto dokumentu:
dotknutá osoba: každá fyzická osoba, ktorej sa osobné údaje týkajú, priamo alebo nepriamo identifikovaná ktorýmkoľvek uvedeným osobným údajom;
osobný údaj: údaj vzťahujúci sa na dotknutú osobu – hlavne: meno dotknutej osoby, jej identifikátor alebo údaje prostredníctvom, ktorých je možné priamo alebo nepriamo určiť jej fyzickú, fyziologickú, mentálnu, ekonomickú, kultúrnu alebo sociálnu identitu;
súhlas: slobodne daný výslovný a zrozumiteľný prejav vôle dotknutej osoby, ktorým dotknutá osoba na základe poskytnutých informácií vyjadruje súhlas s úplným alebo čiastočným spracúvaním svojich osobných údajov;
námietka: prehlásenie dotknutej osoby za účelom namietania spracúvania, alebo žiadosť o likvidáciu svojich osobných údajov;
Prevádzkovateľ (správca údajov): fyzická alebo právnická osoba, alebo organizácia bez štatútu právnickej osoby, kto sám alebo spoločne s inými vymedzí účel spracúvania osobných údajov, vynesie rozhodnutia súvisiace so spracúvaním údajov (vrátanie prostriedkov spracúvania údajov), realizuje tieto rozhodnutia, resp. zabezpečí spracovanie osobných údajov vo vlastnom mene alebo sprostredkovateľom;
spracúvanie osobných údajov: akákoľvek operácia alebo súbor operácií s osobnými údajmi bez ohľadu na použitú metódu, najmä ich získavanie zhromažďovanie, šírenie, zaznamenávanie, usporadúvanie, prepracúvanie alebo zmena, vyhľadávanie, prehliadanie, preskupovanie, kombinovanie, premiestňovanie, využívanie, uchovávanie, blokovanie, likvidácia, obmedzenie ďalšieho využívania údajov, fotografovanie, vyhotovenie zvukového alebo obrazového záznamu, ako aj záznam fyzických parametrov za účelom identifikácie osoby (napr. otlačky prstov alebo dlane, vzorky DNA, snímky očnej dúhovky);
postúpenie osobných údajov: sprístupnenie osobných údajov konkrétnej tretej strane;
zverejňovanie osobných údajov: umožnenie prístupu k údajom ktorejkoľvek tretej strane;
vymazanie osobných údajov: zrušenie osobných údajov tak, aby sa z nich osobné údaje nedali reprodukovať,
označenie údajov: identifikačné označenie údajov za účelom ich odlišovania;
blokovanie osobných údajov: identifikačné označenie údajov za účelom ich dočasného alebo trvalého pozastavenia spracúvania;
likvidácia osobných údajov: kompletná fyzická likvidácia daného dátového nosiča;
správa údajov: vykonávanie technických úloh v súvislosti s operáciami spracovania údajov, bez ohľadu na metódu a prostriedok použitý na uskutočnenie operácií, ako aj miesto, na ktorom sa vykonávajú, pokiaľ sa technické úlohy vykonávajú na údajoch;
spracovateľ údajov: fyzická alebo právnická osoba, resp. organizácia bez právnickej osoby, ktorá na základe zmluvy – vrátane zmluvy uzatvorenej v zmysle právneho predpisu – vykonáva spracovanie údajov;
subjekt zodpovedajúci za údaje: orgán vykonávajúci verejnú úlohu, ktorý vyprodukoval údaj, ktorý má byť povinne zverejnený vo verejnom záujme elektronickou cestou, resp. počas fungovania ktorého tento údaj vznikol;
subjekt odovzdávajúci údaje: orgán vykonávajúci verejnú úlohu, ktorý – ak nezverejní údaje subjekt zodpovedajúci za údaje – zverejní jemu doručené údaje na webovej stránke;
súbor údajov: súhrn všetkých údajov spravovaných v jednom registri;
tretia strana: fyzická alebo právnická osoba, alebo organizácia bez štatútu právnickej osoby, kto nie je dotknutou osobou, Prevádzkovateľom alebo spracovateľom osobných údajov.
Osobné údaje sa môžu spracovať výlučne za konkrétnym účelom v záujme uplatnenia práva a plnenia povinnosti. Spracovanie údajov musí zodpovedať tomuto účelu vo všetkých jeho etapách. Zber a spracovanie údajov musí byť spravodlivé a zákonné.
Môžu sa spracovať len také osobné údaje, ktoré sú nevyhnutné na realizovanie účelu spracovania údajov, sú vhodné na dosiahnutie tohto účelu a len do tej doby a v takom rozsahu, ktoré je potrebné k dosiahnutiu účelu.
Osobný údaj je možné spracovať:
ak s tým dotknutá osoba súhlasí, alebo
ak to nariadi zákon alebo na základe zmocnenia zákona v konkrétne stanovenom okruhu nariadenia miestnej samosprávy (ďalej len: povinné spracovanie údajov).
Osobný údaj je možné spravovať aj v prípade, ak je nemožné získať súhlas dotknutej osoby alebo si to vyžaduje neprimerané náklady a spravovanie osobných údajov
je potrebné na účely splnenia právnej povinnosti, vzťahujúcej sa na správcu údajov alebo
je potrebné za účelom uplatnenia legitímneho záujmu správcu údajov alebo tretej strany a uplatnenie tohto záujmu je pomerné s obmedzením práva na ochranu osobných údajov.
Ak dotknutá osoba z dôvodu nespôsobilosti na právne úkony alebo z iných neodstrániteľných dôvodov nie je schopná poskytnúť svoj súhlas, tak je možné počas existencie obmedzení podania súhlasu spravovať osobné údaje dotknutej osoby v miere potrebnej k ochrane vlastných alebo iných životne dôležitých záujmov, alebo v rozsahu nevyhnutnom k odstráneniu alebo predchádzaniu priameho nebezpečenstva ohrozujúceho život, zdravie alebo majetok osôb.
K platnosti právneho vyhlásenia obsahujúceho súhlas dotknutej neplnoletej osoby nad 16 rokov nie je potrebné schválenie alebo následné schválenie jej zákonného zástupcu.
Ak sa príjem osobných údajov uskutoční so súhlasom dotknutej osoby, môže správca údajov získané údaje – ak to zákon neustanovuje inak – spravovať
za účelom splnenia právnej povinnosti, vzťahujúcej sa na správcu údajov alebo
za účelom uplatnenia legitímneho záujmu správcu údajov alebo tretej strany, ak je uplatnenie tohto záujmu pomerné s obmedzením práva na ochranu osobných údajov bez ďalšieho osobitného súhlasu a to aj po odvolaní súhlasu dotknutej osoby.
V prípade pochybností treba predpokladať, že subjekt súhlas nedal.
Okruh osobných údajov, cieľ, titul a doba spracovania údajov
Spracovanie údajov súvisiacich s hlavnou činnosťou Prevádzkovateľa
Cieľ spracovania údajov: spravovanie osobných údajov je možné, len ak je to nevyhnutné k poskytovaniu služieb v zmysle VOP (ďalej len: hlavná činnosť). Spracovanie údajov sa v tomto prípade zameriava na podporu spracovania a plnenia objednávok.
Právny titul spracovania údajov: spracovanie osobných údajov sa realizuje v zmysle dobrovoľného súhlasu dotknutej osoby a na základe údajov zadaných Užívateľom.
Okruh spracovania údajov:
· Prevádzkovateľ spravuje identifikačné údaje fyzickej osoby, bydlisko a telefónne číslo požadované z hľadiska identifikácie Užívateľa za účelom vytvorenia zmluvy, stanovenia a modifikácie obsahu zmluvy, sledovania plnenia zmluvy, vyúčtovania zmluvných poplatkov a uplatnenia súvisiacich pohľadávok.
· Prevádzkovateľ spravuje identifikačné údaje fyzickej osoby súvisiace s využitím služby, bydlisko a ostatné údaje súvisiace s časom, trvaním a miestom využitia služby za účelom vyúčtovania zmluvných poplatkov.
· Prevádzkovateľ ďalej spravuje osobné údaje, ktoré sú z technického hľadiska nevyhnutné k poskytovaniu služieb.
Doba spracovania osobných údajov: Dodávateľ vymaže spracované osobné údaje z evidencie do 5 rokov od plnenia zákazky.
Okruh osôb, ktorým budú sprístupnené dáta: spracované osobné údaje sú sprístupnené všetkým zamestnancom a vedúcim Prevádzkovateľa počas plnenia hlavnej služby.
Oznámenie o zapojení spracovateľa údajov: Prevádzkovateľ môže pri plnení zákazky a vyúčtovaní poskytnutých služieb v rámci svojej hlavnej činnosti podľa bodu IV/a. využiť služby spracovateľa údajov (napr. dopravca, účtovník). Prevádzkovateľ nenesie zodpovednosť za postupy spracovania osobných údajov týchto externých spracovateľov.
Spracovateľ(ia) údajov:
Obchodné meno: DPD Hungária Kft.
Sídlo: Hu-1158 Budapest Késmárk utca 14.
Telefónne číslo: +36-1-501-6200
Obchodný názov: Unisprint Kft.
Adresa: 1031 Budapest, Zsófia u. 34.
Telefónne číslo: +36309002624
b, Elektronický leták zaslaný Prevádzkovateľom
Cieľ spracovania údajov: odoslanie letáku záujemcom, ktorý ich informuje o aktuálnych akciách a ponukách. Leták odoslaný Prevádzkovateľom obsahuje (môže obsahovať) aj obchodnú reklamu.
Právny základ spracovania údajov: dobrovoľný súhlas dotknutej osoby a §6 ods. (5) zákona č. XLVIII z roku 2008 o základných podmienkach a niektorých obmedzeniach reklamnej činnosti.
Okruh spracovania údajov: meno a priezvisko dotknutej osoby, e-mailová adresa a (očakávaný) dátum narodenia jeho/jej dieťaťa.
Doba spracovania osobných údajov: do odvolania.
Okruh osôb, ktorým budú sprístupnené dáta: spracované osobné údaje sú sprístupnené všetkým zamestnancom a vedúcim Prevádzkovateľa počas doby poskytovania služieb.
Ostatné pravidlá spracovania údajov
Informujeme dotknuté osoby, že spoločnosť Kaltonisz Happy Home Kft. na základe zmocnenia súdu, prokurátora, vyšetrujúceho orgánu, orgánu, ktorý rieši správne priestupky, správneho orgánu, Národného úradu na ochranu osobných údajov a slobody informácií (NAIH) a zákona môže na požiadanie a na základe právneho predpisu alebo právoplatného úradného rozhodnutia poskytnúť informácie o spracovaných údajoch.
O spracovaní údajov za iným účelom, neidentifikovanom v tomto dokumente poskytujeme informácie pri zbere osobných údajov.
Informácie o opatreniach zameraných na ochranu osobných údajov
Prevádzkovateľ zaisťuje prístupnými technickými prostriedkami bezpečnosť spracovania osobných údajov pri ich ukladaní a uchovávaní v súlade s relevantnými právnymi predpismi tak, aby bola zabezpečená neporušiteľnosť súkromného sektora dotknutých osôb.
Prevádzkovateľ musí prijať všetky potrebné opatrenia na zabránenie neoprávneného prístupu k osobným údajom a neoprávneného zásahu do osobných údajov.
Za účelom ochrany dátových súborov spracovaných elektronicky v rôznych evidenciách
Prevádzkovateľ zaistí pomocou vhodných technických riešení, aby – ak to zákon neumožňuje – údaje uložené v evidenciách nebolo možné priamo priradiť k dotknutým osobám.
Práva dotknutých osôb a možnosti ich uplatnenia
Užívateľ má počas doby spracovania jeho osobných údajov nasledovné práva:
· pred využitím služieb v zmysle týchto VOP, ako aj kedykoľvek počas ich využívania spoznať, za akým účelom a aké druhy údajov Dodávateľ spracováva, vrátane údajov, ktoré priamo nesúvisia s Užívateľom,
· vyžadovať opravu svojich údajov,
· vyžadovať likvidáciu svojich údajov, okrem zákonných výnimiek,
· namietať spracúvanie osobných údajov.
Požiadavky na základe vyššie uvedených práv môže dotknutá osoba predložiť na nasledovných kontaktných adresách. O vybavení požiadavky Prevádzkovateľ písomne informuje užívateľa do 30 dní od predloženia požiadavky.
Poštová adresa: Eötvösova 2512/43, Komárno, 94501, Slovenská republik
Ďalšie práva Užívateľa podrobne upravuje §14 - §19 a §21 - §23 zákona č. CXII. z roku 2011 o informačnom samourčovacom práve a o slobodnom prístupe k informáciám.
V prípade porušenia právnych noriem alebo nesprávneho postupu pri spracovaní osobných údajov Užívateľ môže iniciovať konanie proti Dodávateľovi obrátením sa na Národný úrad na ochranu osobných údajov a slobody informácií (NAIH), alebo na miestne príslušný súd podľa trvalého alebo prechodného bydliska. Pred začatím konania je účelné pokúsiť sa o riešenie prípadu porušenia práva priamo s Prevádzkovateľom.
Kontaktné údaje Národného úradu na ochranu osobných údajov a slobody informácií (NAIH):
Adresa: 1125 Budapest, Szilágyi Erzsébet fasor 22/c